ใช้ผลิตภัณฑ์บำรุงผิว ปรับเปลี่ยนวิถีชีวิต
เพื่อขจัดน้ำมันส่วนเกินที่อุดตันรูขุมขน แพทย์ผิวหนังแนะนำให้ล้างหน้าด้วยโฟมธรรมดาทุกเช้าเย็น เท่านี้ก็เป็นหนึ่งในวิธีป้องกันหน้ามัน  เลือกสบู่หรือโฟมล้างหน้าสูตรอ่อนโยน ที่ล้างสิ่งสกปรกแต่ไม่ทำให้หน้าแห้งผาก อย่าใช้ผลิตภัณฑ์ที่เน้นมอยซ์เจอไรเซอร์เพราะยิ่งเพิ่มน้ำมันส่วนเกิน ล้างหน้าด้วยน้ำอุ่นก็พอ ถ้าน้ำร้อนไปเดี๋ยวหน้าจะแห้งหรือระคายเคือง ล้างเสร็จให้ใช้ผ้าเช็ดตัวหรือผ้าขนหนูนุ่มสะอาด ซับหน้าเบาๆ จนแห้ง ระวังพวกสบู่หรือโฟมล้างหน้าแรงๆ เพราะทำผิวแห้งระคายแน่นอน เราล้างหน้าแต่ละวันแค่เพื่อขจัดน้ำมันส่วนเกินและเซลล์ผิวที่ตายแล้วจากใบหน้าและรูขุมขน ถ้าเลือกสบู่ล้างหน้าสำหรับคนหน้ามันโดยเฉพาะ ให้เลือกสูตรอ่อนโยนที่สุด และอย่าล้างหน้าบ่อยเกินไป ถ้าโฟมล้างหน้าธรรมดาเอาไม่อยู่ ให้เลือกผลิตภัณฑ์ที่มีส่วนผสมของกรดอย่าง benzoyl peroxide หรือ salicylic acid เป็นผลิตภัณฑ์สำหรับแก้ปัญหาเรื่องสิวโดยเฉพาะ แต่ก็ช่วยเรื่องหน้ามันด้วยเหมือนกัน มีให้เลือกมากมายหลายแบบ ให้ใช้ที่เป็น astringent (สมานผิว) หรือ freshener (เพิ่มความชุ่มชื้น) แก้ปัญหาหน้ามัน ลองอ่านฉลากดู ถ้าเป็น stringent จะมีส่วนผสมของแอลกอฮอล์ ส่วน freshener จะมีส่วนผสมของคาเฟอีนหรือชาเขียว แต่โดยรวมคือให้อยู่ห่างอะไรที่เขียนว่า skin tonic และ skin bracer เพราะนั่นเป็นผลิตภัณฑ์สำหรับคนผิวธรรมดาและผิวแห้ง  ใช้โทนเนอร์ช่วง "t-zone" คือหน้าผากและจมูก ซึ่งเป็นบริเวณที่มันเงาเป็นพิเศษ ส่วนที่ต้องทาโทนเนอร์แค่บางๆ หรือไม่ใช้เลย คือแถวแก้ม เพราะอาจทำให้ผิวแห้งเกินไปได้ ใช้สำลีก้อนชุบโทนเนอร์ จากนั้นทาเบาๆ บางๆ ที่ใบหน้า พอโทนเนอร์แห้งแล้ว ให้ใช้ผ้าขนหนูหรือผ้าเช็ดหน้าเช็ดออก แล้วลงมอยซ์เจอไรเซอร์แบบ oil-free จะได้ไม่หน้าแห้งเกินไป แต่กระดาษซับมันจะสะดวกและดีที่สุด เพราะไม่ทำให้หน้าแห้ง แค่ 15 - 20 วินาทีก็เสร็จ แต่ถ้าใช้สำลีแผ่นแบบ medicated pad จะมีกรดซาลิไซลิกหรือไกลโคลิก ถ้ามีก็ใช้ได้เหมือนกัน เป็นสำลีแผ่นแบบเป็นกรด เหมาะสำหรับรักษาสิวโดยเฉพาะ  ซับมันบริเวณที่มันเยิ้มที่สุด เช่น จมูกและหน้าผาก แต่อย่าถูไถ แค่กดซับลงไป 2 - 3 วินาทีบริเวณที่มัน กระดาษซับมันบางยี่ห้อจะมีแป้งด้วย ยิ่งช่วยขจัดความมันวาว พก medicated pad ติดกระเป๋า เป็นสำลีแผ่นแบบเป็นกรด ช่วยรักษาสิวด้วย อย่าใช้ medicated pad บ่อยเกินไป คืออย่าใช้เกิน 3 ครั้งต่อวัน เพราะเดี๋ยวหน้าจะแห้งไป มาสก์หน้าช่วยขจัดสิ่งสกปรกล้ำลึกกว่าโฟมล้างหน้าทั่วไป ทั้งคราบสกปรกฝังลึกและน้ำมันส่วนเกินในรูขุมขน แต่ก็เสี่ยงทำหน้าแห้งแตกเหมือนกัน ต้องอย่าใช้บ่อยเกินไป   ให้มาสก์หน้าหลังล้างหน้าตามปกติแล้ว มือและหน้าต้องเปียกน้ำหน่อยตอนจะทามาสก์ ให้มาสก์หน้าตอนแช่อ่าง จะได้ยิ่งผ่อนคลาย และล้างทำความสะอาดง่าย มาสก์หน้าทิ้งไว้ 10 - 15 นาที จากนั้นล้างออกด้วยน้ำและผ้าขนหนู ถ้าอยากขจัดน้ำมันส่วนเกินโดยไม่ทำให้หน้าแห้งเกินไป ให้เลือกมาสก์ที่มีส่วนผสมชำระล้าง เช่น มาสก์โคลน รวมถึงส่วนผสมบำรุงผิวอย่างเชียบัตเตอร์หรือน้ำผึ้ง นอกจากนี้มาสก์ที่มีส่วนผสมของไม้จันทน์และขมิ้นก็ใช้ขจัดสิวและน้ำมันส่วนเกินบนใบหน้าได้เหมือนกัน มาสก์หน้าอาทิตย์ละครั้ง หรือก่อนไปร่วมงานสำคัญอย่างงานแต่งงานหรือเดทแรก อย่ามาสก์ถี่เกินไปเพราะอาจทำหน้าแห้งแตกแทน อ่านฉลากให้ละเอียดก่อนเลือกใช้ ให้ใช้เฉพาะเครื่องสำอางสูตรน้ำ และ noncomedogenic คือไม่ทำให้รูขุมขนอุดตัน   บางคนที่หน้ามันมักไม่ใช้มอยซ์เจอไรเซอร์หรือกันแดด เพราะคิดว่าจะทำให้หน้ามันกว่าเดิม แต่จริงๆ แล้วถ้าเจอผลิตภัณฑ์ที่ใช่ ก็ใช้แล้วยิ่งดี ถึงจะหน้ามันก็ต้องลงมอยซ์เจอไรเซอร์และต้องปกป้องจากรังสีอัลตร้าไวโอเลตด้วยเหมือนกัน อ่านส่วนผสมในฉลากก่อนเลือกใช้ให้ติดเป็นนิสัย ห้ามใช้ผลิตภัณฑ์ไหนที่เป็นสูตรน้ำมันเด็ดขาด เจลกันแดดหรือแป้งฝุ่นทาหน้าก็ช่วยปกป้องผิวหน้าได้โดยไม่ทำให้มันหรืออุดตันรูขุมขนไปกว่าเดิม อย่าใช้เครื่องสำอางสูตรน้ำมัน และถึงจะง่วงแค่ไหนก็ต้องล้างเครื่องสำอางให้หมดจดก่อนเข้านอน ไม่งั้นจะอุดตันรูขุมขนได้ ห้ามแต่งหน้ารอบใหม่ทับรอบเก่าเด็ดขาด อย่าล้างเครื่องสำอางด้วย cold cream หรือโลชั่นเด็ดขาด เพราะเป็นผลิตภัณฑ์สำหรับบำรุงผิวคนหน้าแห้ง จะทิ้งคราบมันเป็นฟิล์มใสๆ ไว้บนผิวหน้า จนรูขุมขนคุณอุดตันได้ พอหน้ามันย่อง สิวก็มาเยือน เลือกที่มีส่วนผสมของ benzoyl peroxide จะได้กำจัดแบคทีเรียที่สะสมบนผิวหน้าจนเกิดสิว แถมช่วยขจัดเซลล์ผิวเก่าที่ทำให้รูขุมขนอุดตัน   ครีมแต้มสิวที่มีส่วนผสมของ resorcinol ซัลเฟอร์ หรือกรดซาลิไซลิก จะช่วยให้รูขุมขนหายอุดตันด้วย เป็นผลิตภัณฑ์สำหรับใช้หลังสิวผุด หายเจ็บทันใจ ใช้ตามคำแนะนำที่ฉลากอย่างเคร่งครัด ตอนอาบน้ำให้ล้างหน้าด้วย อย่ากลัวหน้าแห้งจนล้างแต่จมูก เดี๋ยวรูขุมขนจะอุดตันเอา เดี๋ยวนี้มีผลิตภัณฑ์รักษาสิวเต็มไปหมด ถ้าลองใช้ตัวไหนแล้วไม่ได้ผล ก็แค่เปลี่ยนไปใช้ตัวอื่นแทน ถ้ายาแต้มสิวตามร้านขายยาไม่ได้ผล ก็พบแพทย์ผิวหนังจะดีกว่า เพราะช่วยให้ผิวเรียบเนียนขึ้น อย่าเน้นของหวานและมัน เพราะยิ่งทำให้หน้ามัน   อาหารที่มีสารต้านอนุมูลอิสระเยอะ ก็เช่นบลูเบอร์รี่ ถั่วต่างๆ แครนเบอร์รี่ แอปเปิ้ล ธัญพืชโฮลเกรน ผักปวยเล้ง (spinach) และพริกไทย สรุปคือให้กินผักผลไม้สีสันสดใส เพราะอุดมสารต้านอนุมูลอิสระ อาหารที่มีกรดไขมันโอเมกา-3 เยอะ ก็เช่นปลาแซลมอน ปลาทูน่า วอลนัท แล้วก็แฟล็กซีด ถ้าไม่ชอบกินปลา ให้กินน้ำมันปลาเสริมแทน อย่ากินอะไรมันๆ เลี่ยนๆ เพราะยิ่งทำให้หน้ามันไปกันใหญ่ โดยเฉพาะไขมันที่ไม่ดีต่อสุขภาพ เช่น เนย เนื้อวัว แล้วก็อาหารทอดๆ เปลี่ยนไปกินไขมันดีอย่างถั่ว เมล็ดพืช อะโวคาโด และปลาดีกว่า กินของสดตามธรรมชาติ อย่างผักผลไม้ให้เยอะที่สุด ผักที่ช่วยให้ผิวดีก็เช่น ปวยเล้ง มะเขือเทศ แล้วก็แครอท ช็อคโกแลต ถ้ากินน้อยๆ ก็ดีต่อผิวเหมือนกัน! เพราะดีต่อผิวในหลายๆ ด้าน รวมถึงทำให้หน้ามันน้อยลงด้วย ถ้าออกกำลังกายเป็นประจำจะช่วยให้ผิวเนียนสวย สุขภาพดี   ผ่อนคลายความเครียดในชีวิตประจำวันด้วยการออกกำลังกายอย่างสม่ำเสมอ อย่างน้อย 4 ครั้งต่ออาทิตย์ จะเข้าฟิตเนส ปั่นจักรยาน หรือเล่นบาสกับเพื่อนๆ ก็ตามใจ ขอแค่ทำเป็นประจำก็พอ ออกกำลังกายเสร็จให้รีบอาบน้ำล้างคราบเหงื่อไคลและแบคทีเรีย ถ้าปล่อยไว้จะหมักหมมจนเกิดโรคผิวหนังได้ ร่างกายที่ตึงเครียดจะหลั่งฮอร์โมนแอนโดรเจนสูงกว่าปกติ จนเกิดปฏิกิริยาลูกโซ่ (chain reaction) ในกระบวนการผลิตน้ำมัน ใครที่ตามกรรมพันธุ์เป็นคนหน้ามันอยู่แล้ว ก็จะยิ่งหน้ามันเป็นพิเศษช่วงเมนส์มา หรือตอนเกิดภูมิแพ้ เป็นหวัด และอื่นๆ เรารับมือได้โดยการผ่อนคลายความเครียดทั้งร่างกายและจิตใจ สุขภาพจิตเกี่ยวข้องกันกับสุขภาพผิวอย่างแยกไม่ออก พอเครียดแล้วมักเป็นสาเหตุให้หน้ามันและเป็นสิว  พยายามมองโลกในแง่ดีไว้ ตัดเรื่องเครียดๆ ในชีวิตออกไป แล้วเดี๋ยวผิวจะดีจนแปลกใจ!  เป็นเรื่องที่เชื่อกันมานานแล้วว่าความเครียดทำให้เกิดสิวได้ มีงานวิจัยที่ชี้ว่าร่างกายจะหลั่งฮอร์โมนแอนโดรเจนและคอร์ทิซอลมากกว่าปกติในช่วงที่คุณเครียดจัดๆ จนไปกระตุ้นต่อมไขมันให้ผลิตน้ำมันเพิ่ม ทำสมาธิและฝึกการหายใจเข้าออก หายใจเข้าออกลึกๆ ทางจมูก ตัดสิ่งเร้าและรบกวนใจไปให้หมด เดี๋ยวก็หายเครียดเอง โยคะก็เป็นอีกหนึ่งกิจกรรมช่วยคลายเครียดได้ดี ลองหาดูว่าแถวบ้านมีคลาสโยคะน่าสนใจที่ไหนบ้าง! ประมาณ 8 - 9 ชั่วโมงต่อวัน ร่างกายจะได้ซ่อมแซมคืนความสดชื่นให้ผิวตอนคุณนอน ถ้านอนไม่พอ ร่างกายจะดูแลผิวพรรณได้ไม่เต็มที่   การนอนก็เกี่ยวข้องกับความเครียดด้วย นอนน้อยก็ทำให้เหนื่อยล้าจนผิวหน้าหมอง มัน และเป็นสิว เพราะงั้นนอนให้สบายใจ ตื่นมาแล้วจะหน้าใสไม่รู้ตัว! อดนอนแล้วทำให้หน้าเหี่ยว มีถุงใต้ตา หน้าหมองไม่สดใส แต่นอนเยอะไปก็ไม่ดีต่อเซลล์ผิวเหมือนกัน นอนเยอะไปก็เช่น 10 ชั่วโมงขึ้นไป ร่างกายต้องไม่ขาดน้ำ ผิวถึงจะดี ดื่มน้ำช่วยให้ไม่เกิดสิว เพราะน้ำมันตามธรรมชาติในผิวหน้าสมดุลดี   คุณหมอแนะนำให้ดื่มน้ำ 8 - 10 แก้วต่อวัน ดื่มน้ำน้อยหน้าจะเหี่ยว ผิวไม่สดใส แถมรูขุมขนกว้าง แถมพอขาดน้ำสิวก็บุกด้วย ร่างกายขาดน้ำแล้วทำให้ต่อมไขมันเปลี่ยนแปลง ผลิตน้ำมันเยอะขึ้นจนหน้าวาว ถ้าดื่มน้ำเพียงพอ น้ำมันตามธรรมชาติจะสมดุล ดื่มน้ำผสมมะนาวก็ดี นอกจากไม่ขาดน้ำแล้วยังมีสารต้านอนุมูลอิสระและวิตามินซีสูง น้ำผสมมะนาวช่วยรักษาสิวได้ด้วย ให้ดื่มตอนเช้าช่วงที่ท้องว่าง ผิวจะสดใสน่าดู!
ล้างหน้าวันละ 2 ครั้ง ด้วยโฟมสูตรอ่อนโยน. ใช้โทนเนอร์กระชับรูขุมขนและขจัดน้ำมันส่วนเกิน. ใช้กระดาษซับมันหรือสำลีแผ่นแบบ medicated pad. ใช้มาสก์แบบขจัดสิ่งสกปรกล้ำลึก. ใช้มอยซ์เจอไรเซอร์และครีมกันแดดแบบ oil-free. ถ้าหน้ามันจนสิวบุก ให้ใช้ยาสิวที่หาซื้อได้ทั่วไป. กินอาหารที่มีประโยชน์ อุดมสารต้านอนุมูลอิสระและกรดไขมันโอเมกา-3. ออกกำลังกายเยอะๆ. ฝึกเทคนิคการผ่อนคลายหรือนั่งสมาธิ. นอนให้เต็มอิ่ม. ดื่มน้ำเยอะๆ ให้ผิวชุ่มชื้น.
https://www.wikihow.com/Prevent-Oily-Skin https://www.wikihow.com/Prevent-Oily-Skin
Preventing Oily Skin With Health Products Preventing Oily Skin With Lifestyle Changes